es gl gl gl gl ast gl gl eu gl gl gl ca gl gl es en gl pt pt gl gl es gl gl es gl gl gl gl gl gl gl gl es gl en en gl en gl gl gl gl gl gl gl en gl gl gl pt gl gl gl en en pt es
Voluntariado – Federación Cogami Lugo
O Voluntariado é un pilar importante para as entidades asociativas que traballamos con e para persoas con discapacidade e entendémolo tamén como unha ferramenta de cambio, de transformación da sociedade.
En moitos aspectos as persoas que acoden ós servizos e actividades precisan dunha atención constante que grazas a labor das persoas voluntarias lles permite acadar distintos obxectivos: favorecer a aprendizaxe das distintas disciplinas, autonomía nas súas actividades, mellora na atención individualizada, mellora das habilidades, reforzo positivo…
A Federación é unha das 11 entidades que este ano compuxeron a Rede Lucense de Voluntariado, que traballando en rede interveñen con distintos colectivos en risco de exclusión social. A súa vez complétase esta rede con colaboracións puntuais con outras entidades ou persoas colaboradoras, a maiores das distintas Administracións Públicas.
En canto ós destinatarios deste programa son as persoas con discapacidade da Provincia de Lugo:
Asociados de calquera das asociacións que integran a Federación Provincial.
Persoas usuarias das actividades formativas do Centro de Recursos para a Discapacidade de Fingoi: Aula de Alfabetización e Talleres Prelaborais, Aula Ocupacional para Gravemente Afectados, Alumnos dos Cursos de Formación Ocupacional do Plan A.F.D.
Persoas usuarias do Servicio de Intermediación e Integración Laboral (SIL) de Cogami.
Persoas con discapacidade que atoparon de interese as nosas actividades e servizos e que precisaron de apoios para favorece-la súa integración.
Acompañamento ás Persoas con Discapacidade
Captación de Voluntariado para Persoas con Discapacidade
Habilidades Sociais e Participación na Comunidade
A través de persoas voluntarias refórzanse coñecementos e poténcianse a adquisición de destrezas, mediante unha atención máis personalizada e acorde as súas necesidades. Dotase as persoas con discapacidade usuarias dos apoios, reforzos e recursos precisos que dan resposta as súas necesidades, co fin de adquirir os coñecementos para desenvolver a súa autonomía persoal.
Os lugares onde se realizan as actividades son: CRD-Fingoi en Lugo e o Taller Prelaboral de A Ulloa, en Monterroso.
Incorpóranse persoas voluntarias co fin de favorece-la participación das persoas con discapacidade na vida comunitaria e conseguir que poidan desfrutar dos recursos e servizos que se ofertan no seu entorno máis próximo. Fanse acompañamentos a entidades públicas, actividades socioculturais e de lecer e nos propios domicilios.
Os lugares onde se realizan as actividades principalmente son: CRD-Fingoi en Lugo e Espazo cultural Lorenzo Varela en Monterroso.
A captación de voluntariado é algo cotiá, faise sensibilización en calquera actividade e promóvense as boas prácticas do mesmo. Sempre se fai unha bolsa de voluntariado anual. A maiores faise difusión e potenciase a través do traballo coordinado coa Rede Lucense de Voluntariado, a través do SEPIU da USC e a través da páxina Web da entidade.
A través da programación deste Taller realízanse sesións con grupos reducidos de persoas con discapacidade. Nas actividades do CRD de Fingoi abórdanse os seguintes contidos:
Empatía e Intelixencia Emocional
O lugar onde se realiza a actividade é: Cogami Lugo
© 2017 Federación Cogami Lugo. Todos los derechos reservados